I denne weekend er der floorball i Arene Nord i Frederikshavn. Både herrerne og damerne spiller pokalfinaler i dag, og søndag er der finaler og bronzekamp for U/19 holdene. Frederikshavns dygtige floorball talenter på U/19 kommer til at spille om bronzemedaljer i morgen. Det står klart efter dagens spændende semifinale mod Benløse. Kampen endte 1-1, og der måtte forlænget spilletid for at afgøre, hvem der skulle have en plads i finalen. Men til sidst måtte værterne give fortabt. En ovartalsscoring dybt inde i overtiden afgjorde kampen, og så kunne gæsterne juble, mens de lokale drenge måtte gå slukørede fra banen. I den anden semifinale tabte Aalborg til Copenhagen Floorball. Aftenens pokalfinale for herrer spilles klokken 19. Her møder Frederikshavn Aarhus. I morgen spiller Frederikshavn bronzekamp mod Aab klokken 10, mens finalen spilles klokken 13.

Opsummering:
Frederikshavn Blackhawks tabte i eftermiddag semifinalen ved final four i floorball til gæsterne fra Benløse.